โครงสร้างการจัดการ 

โครงสร้างการบริหารจัดการของบริษัทประกอบด้วยคณะกรรมการ 3 ชุด ด้วยกัน ประกอบด้วย
คณะกรรมการบริษัท, คณะกรรมการบริหาร และคณะกรรมการจัดการ ซึ่งมีรายละเอียดดังต่อไปนี้

คณะกรรมการบริษัท 

คณะกรรมการบริษัท ตามหนังสือรับรองกระทรวงพาณิชย์ ประกอบด้วยกรรมการ 13 ท่าน และเลขานุการ 1 ท่าน ดังนี้

  ----- ------------- ---------------- -----------------------------------
  1.    นายวันชัย       จิราธิวัฒน์          ประธานกรรมการ

  2.    นายเอนก       สิทธิประศาสน์       รองประธานกรรมการ

  3.    นายไพฑูรย์      ทวีผล             กรรมการ และประธานกรรมการตรวจสอบ

  4.    นายจักก์ชัย      พานิชพัฒน์          กรรมการ และกรรมการตรวจสอบ

  5.    นางสุนันทา      ตุลยธัญ            กรรมการ และกรรมการตรวจสอบ

  6.    นายครรชิต      บุนะจินดา          กรรมการ

  7.    นายสุทธิชัย      จิราธิวัฒน์          กรรมการ

  8.    นายสุทธิเกียรติ   จิราธิวัฒน์          กรรมการ

  9.    นายสุทธิชาติ     จิราธิวัฒน์          กรรมการ

  10.   นายสุทธิศักดิ์     จิราธิวัฒน์          กรรมการ

  11.   นายสุทธิธรรม    จิราธิวัฒน์          กรรมการ

  12.   นายกอบชัย      จิราธิวัฒน์          กรรมการ

  13.   นายปริญญ์       จิราธิวัฒน์          กรรมการ

  14.   นายนริศ        เชยกลิ่น           เลขานุการบริษัท
  ----- ------------- ---------------- -----------------------------------

กรรมการผู้มีอำนาจลงนามแทนบริษัทฯ คือ นายเอนก สิทธิประศาสน์, นายสุทธิธรรม จิราธิวัฒน์,
นายปริญญ์ จิราธิวัฒน์ และ นายกอบชัย จิราธิวัฒน์
กรรมการสองในสี่คนนี้ลงลายมือชื่อร่วมกันและประทับตราสำคัญของบริษัทฯ

ขอบเขต หน้าที่และความรับผิดชอบของคณะกรรมการบริษัท

-   มีอำนาจหน้าที่ในการกำกับดูแลการบริหารและกิจการงานต่างๆ ของบริษัทฯ
    รวมทั้งการจัดหาริเริ่ม และร่วมกันพัฒนาโครงการใหม่ๆ เพื่อให้ธุรกิจของบริษัทฯ
    ดำเนินไปอย่างมีประสิทธิภาพ

-   มีอำนาจดูแลและจัดการบริษัทฯให้เป็นไปตามกฎหมาย วัตถุประสงค์และข้อบังคับของบริษัทฯ
    รวมทั้งมติของที่ประชุม ผู้ถือหุ้น

คณะกรรมการบริหาร

คณะกรรมการบริหารของบริษัทฯประกอบด้วย 6 ท่าน คือ

  ---- ------------- ---------- -- -----------------------------------------
  1.   นายสุทธิชัย      จิราธิวัฒน์       ประธานกรรมการบริหาร

  2.   นายสุทธิเกียรติ   จิราธิวัฒน์       รองประธานกรรมการบริหาร

  3.   นายสุทธิชาติ     จิราธิวัฒน์       กรรมการบริหาร – ทรัพยากรมนุษย์

  4.   นายสุทธิศักดิ์     จิราธิวัฒน์       กรรมการบริหาร – ปฏิบัติการ

  5.   นายสุทธิธรรม    จิราธิวัฒน์       กรรมการบริหาร – ปฏิบัติการค้าปลีกและอสังหาริมทรัพย์

  6.   นายปริญญ์       จิราธิวัฒน์       กรรมการบริหาร – การเงิน
  ---- ------------- ---------- -- -----------------------------------------

ขอบเขต หน้าที่และความรับผิดชอบของคณะกรรมการบริหาร

คณะกรรมการบริษัทได้มอบอำนาจให้คณะกรรมการบริหาร
มีอำนาจพิจารณาและดำเนินการแทนคณะกรรมการบริษัท ในกิจการต่างๆ ดังนี้

1)  พิจารณากลั่นกรองในเรื่องดังต่อไปนี้ เพื่อนำเสนอให้คณะกรรมการบริษัทพิจารณาอนุมัติ

    1.  แผนยุทธศาสตร์ของบริษัท

    2.  งบประมาณประจำปี ( Annual Estimate ) ซึ่งเป็นไปตามแผนยุทธศาสตร์ของบริษัท

    3.  งบประมาณรายจ่ายลงทุนที่มีวงเงินเกิน 200 ล้านบาทขึ้นไป

    4.  กิจกรรมและการปฏิบัติงานที่เกี่ยวกับการควบรวมและซื้อกิจการ

2)  ติดตามผลประกอบการของบริษัทให้เป็นไปตามงบประมาณและเป้าหมายที่ตั้งเอาไว้

3)  อนุมัติรายการที่เกี่ยวกับธนาคาร และสถาบันการเงิน
    อันเป็นการประกอบธุรกิจทางการค้าปกติของบริษัท ดังนี้

  3.1 การเปิด/ปิด บัญชีเงินฝากธนาคาร, การฝาก-ถอนเงินในรูปของตั๋วแลกเงิน
  และตั๋วสัญญาใช้เงินกับ ธนาคาร และสถาบันการเงิน

2.  การกำหนดหรือเปลี่ยนแปลงบุคคลผู้มีอำนาจลงลายมือชื่อแทนบริษัทฯ
    ในการเบิกจ่ายเงินในบัญชีเงินฝากธนาคาร, ตั๋วแลกเงิน และตั๋วสัญญาใช้เงิน

3.  การกู้เงินเบิกเกินบัญชี, เงินกู้ระยะสั้น และตั๋วสัญญาใช้เงินระยะเวลาการกู้ไม่เกิน 1 ปี
    ในวงเงินรวมทั้งสิ้นไม่เกิน 200 ล้านบาท โดยไม่มีหลักทรัพย์ค้ำประกัน

4.  การทำสัญญาซื้อขายเงินตราต่างประเทศล่วงหน้า ในวงเงินรวมทั้งสิ้นไม่เกิน 200 ล้านบาท
    (สกุลเงินตราต่างประเทศ เมื่อคำนวณตามอัตราแลกเปลี่ยน ณ วันเกิดรายการ
    มีจำนวนรวมทั้งสิ้นไม่เกิน 200 ล้านบาท)

5.  การขอใช้บริการ Tele Banking, Corporate Banking หรือบริการในลักษณะเดียวกัน
    อันเป็นบริการเพื่ออำนวยความสะดวกในการโอนเงินระหว่างบัญชีของบริษัทฯ
    การสอบถามข้อมูลข่าวสาร ข้อมูลความเคลื่อนไหว
    และยอดคงเหลือของบัญชีเงินฝากธนาคารของบริษัทฯ รวมทั้งการชำระค่าบริการต่าง ๆ

4)  อนุมัติรายการที่เกี่ยวกับบริษัทย่อย และเงินลงทุนในหลักทรัพย์

    1.  การกำหนดอัตราดอกเบี้ยที่เรียกเก็บจากบริษัทย่อยที่บริษัทฯถือหุ้นเกินกว่าร้อยละ 90
        ขึ้นไป

    2.  การเข้าทำรายการ หรือการทำสัญญาระหว่างบริษัทฯ กับบริษัทย่อย
        ที่บริษัทถือหุ้นเกินกว่าร้อยละ 90 ขึ้นไป

    3.  การโอนขายหุ้นในบริษัทย่อย ในจำนวนไม่เกินกว่าร้อยละ 5 ของจำนวนหุ้นที่ถือครอง
        โดยมีราคาขาย หรือราคาทุนแล้วแต่ราคาใดจะสูงกว่า รวมไม่เกิน 10 ล้านบาท
        แต่จะต้องไม่เป็นรายการที่เกี่ยวโยงตามข้อกำหนดของตลาดหลักทรัพย์แห่งประเทศไทย

    4.  การได้มาหรือจำหน่ายเงินลงทุนในหลักทรัพย์ ซึ่งมีมูลค่าตอบแทนไม่เกิน 10 ล้านบาท
        และไม่เป็นรายการที่เกี่ยวโยงตามข้อกำหนดของตลาดหลักทรัพย์ฯ

5)  อนุมัติการดำเนินการจดทะเบียนสิทธิและนิติกรรมเกี่ยวกับศูนย์การค้าทุกแห่งของบริษัทและบริษัทย่อย
    อันเป็นการประกอบธุรกิจทางการค้าปกติของบริษัท ดังนี้

  5.1 การให้เช่าพื้นที่ขนาดไม่เกิน 10,000 ตารางเมตร

5.2 การให้ความยินยอมในการโอนสิทธิการเช่าพื้นที่

5.3 การให้ความยินยอมในการเช่าช่วงพื้นที่

5.4 การยกเลิกการเช่าพื้นที่ขนาดไม่เกิน 10,000 ตารางเมตร

6) อนุมัติการเข้าทำบันทึกข้อตกลงเพื่อการทำสัญญาร่วมทุน (MOU-Joint Venture Agreement)
ในโครงการลงทุนต่าง ๆ และการทำสัญญาร่วมทุน (Joint Venture Agreement)
ซึ่งการลงทุนของบริษัทฯ มีจำนวนไม่เกิน 200 ล้านบาท

7)  อนุมัติการตั้ง, การเพิ่ม, การลด หรือการยกเลิกสำรองทางบัญชีต่าง ๆ อาทิ
    ค่าเผื่อหนี้สงสัยจะสูญ, ค่าเผื่อผลขาดทุนจากการด้อยค่าของเงินลงทุน,
    ค่าเผื่อผลขาดทุนของโครงการระหว่างการพัฒนา เป็นต้น ในวงเงินรวมไม่เกินครั้งละ 100
    ล้านบาท

8)  อนุมัติการจัดสรรกำไรเป็นสำรองตามกฎหมาย

9)  อนุมัติงบประมาณรายจ่ายการลงทุนที่มีวงเงินไม่เกิน 200 ล้านบาท

10) เสริมสร้างและผลักดันให้เกิดแรงจูงใจของพนักงาน

11) อนุมัติรายการอื่น ๆ ที่ได้รับมอบหมายจากคณะกรรมการบริษัทเป็นคราว ๆ ไป

ทั้งนี้ไม่รวมถึงรายการที่เกี่ยวโยงกันหรือรายการที่ขัดแย้งทางผลประโยชน์
ซึ่งจะเป็นอำนาจหน้าที่ของคณะกรรมการบริษัท

คณะกรรมการจัดการ

คณะกรรมการจัดการของบริษัทประกอบด้วย 7 ท่าน คือ

+---+---------+---------+---------------------------------------------+
| 1 | น       | จิราธิวัฒน์ | กรรมการผู้จัดการใหญ่และประธานคณะเจ้าหน้าที่บริหาร    |
| . | ายกอบชัย |         |                                             |
+---+---------+---------+---------------------------------------------+
| 2 | นา      | จิราธิวัฒน์ | รองกรรมการผู้จัดการใหญ่                         |
| . | ยสุทธิเดช |         | สายงานพัฒนาโครงการและบริหารงานก่อสร้าง          |
+---+---------+---------+---------------------------------------------+
| 3 | นายนริศ  | เชยกลิ่น  | รองกรรมการผู้จัดการใหญ่สายงานการเงินและบัญชี       |
| . |         |         |                                             |
+---+---------+---------+---------------------------------------------+
| 4 | น       | จิราธิวัฒน์ | ผู้ช่วยกรรมการผู้จัดการใหญ่ฝ่ายขาย                  |
| . | ายสุทธิภัค |         |                                             |
+---+---------+---------+---------------------------------------------+
| 5 | นา      | นุมานิต   | ผู้ช่วยกรรมการผู้จัดการใหญ่                        |
| . | ยธีระชาติ |         | ฝ่ายพัฒนาโครงการและบริหารงานก่อสร้าง             |
+---+---------+---------+---------------------------------------------+
| 6 | น       | จรร     | ผู้ช่วยกรรมการผู้จัดการใหญ่ฝ่ายการตลาด              |
| . | ายประวิช | ยาสิทธิกุล |                                             |
|   |         |         | ผู้ช่วยกรรมการผู้จัดการใหญ่ฝ่ายพัฒนาธุรกิจ             |
| 7 | นาง     | จิราธิวัฒน์ |                                             |
| . | สาววัลยา |         |                                             |
+---+---------+---------+---------------------------------------------+

ขอบเขต หน้าที่และความรับผิดชอบของคณะกรรมการจัดการ

คณะกรรมการบริษัทและคณะกรรมการบริหารกำหนดให้คณะกรรมการจัดการมีบทบาทและหน้าที่ดังต่อไปนี้

-   จัดทำและนำเสนอแผนยุทธศาสตร์

-   จัดทำและนำเสนองบประมาณประจำปี (Annual Estimate)

-   นำเสนองบประมาณรายจ่าย เพื่อการลงทุนที่มีวงเงินเกิน 50 ล้านบาท

-   นำเสนอการแต่งตั้งผู้บริหารที่รายงานตรงต่อกรรมการผู้จัดการใหญ่ และคณะกรรมการบริหาร

นอกจากนี้คณะกรรมการบริหารได้มอบอำนาจให้คณะกรรมการจัดการ
มีอำนาจพิจารณาอนุมัติการดำเนินการต่าง ๆ แทนคณะกรรมการบริษัท และคณะกรรมการบริหาร
ดังนี้

1)  รายการที่เกี่ยวกับธนาคาร และสถาบันการเงิน
    อันเป็นการประกอบธุรกิจทางการค้าปกติของบริษัท ดังนี้

    1.  การเปิด/ปิด บัญชีเงินฝากธนาคาร, การฝาก ถอนเงินในรูปของตั๋วแลกเงิน
        และตั๋วสัญญา ใช้เงินกับธนาคาร และสถาบันการเงิน

    2.  การกำหนดหรือเปลี่ยนแปลงบุคคลผู้มีอำนาจลงลายมือชื่อแทนบริษัทฯ
        ในการเบิกจ่ายเงินในบัญชีเงินฝากธนาคาร, ตั๋วแลกเงิน และตั๋วสัญญาใช้เงิน

    3.  การกู้เงินเบิกเกินบัญชี, เงินกู้ระยะสั้น และตั๋วสัญญาใช้เงินระยะเวลาการกู้ไม่เกิน 1 ปี
        ในวงเงินรวมทั้งสิ้นไม่เกิน 200 ล้านบาท โดยไม่มีหลักทรัพย์ค้ำประกัน

    4.  การทำสัญญาซื้อขายเงินตราต่างประเทศล่วงหน้า ในวงเงินรวมทั้งสิ้นไม่เกิน 200
        ล้านบาท (สกุลเงินตราต่างประเทศ เมื่อคำนวณตามอัตราแลกเปลี่ยน ณ วันเกิดรายการ
        มีจำนวนรวมทั้งสิ้นไม่เกิน 200 ล้านบาท)

    5.  การขอใช้บริการ Tele Banking, Corporate Banking
        หรือบริการในลักษณะเดียวกันอันเป็นบริการเพื่ออำนวยความสะดวกในการโอนเงินระหว่างบัญชีของบริษัทฯ
        การสอบถามข้อมูลข่าวสาร ข้อมูลความเคลื่อนไหว
        และยอดคงเหลือของบัญชีเงินฝากธนาคารของบริษัทฯ รวมทั้งการชำระค่าบริการต่าง ๆ

2)  รายการที่เกี่ยวกับบริษัทย่อย และเงินลงทุนในหลักทรัพย์

  2.1 การกำหนดอัตราดอกเบี้ยที่เรียกเก็บจากบริษัทย่อยที่บริษัทฯ ถือหุ้นเกินกว่าร้อยละ 90 ขึ้นไป

  2.2 การเข้าทำรายการ หรือการทำสัญญาระหว่างบริษัทฯ กับบริษัทย่อย
  ที่บริษัทถือหุ้นเกินกว่าร้อยละ 90 ขึ้นไป

  2.3 การโอนขายหุ้นในบริษัทย่อย ในจำนวนไม่เกินกว่าร้อยละ 5 ของจำนวนหุ้นที่ถือครอง
  โดยมีราคาขาย หรือราคาทุนแล้วแต่ราคาใดจะสูงกว่า รวมไม่เกิน 10 ล้านบาท
  แต่จะต้องไม่เป็นรายการที่เกี่ยวโยงตามข้อกำหนดของตลาดหลักทรัพย์แห่งประเทศไทย

4.  การได้มาหรือจำหน่ายเงินลงทุนในหลักทรัพย์ ซึ่งมีมูลค่าตอบแทนไม่เกิน 10 ล้านบาท
    และไม่เป็นรายการที่เกี่ยวโยง ตามข้อกำหนดของตลาดหลักทรัพย์ฯ

3)  การดำเนินการจดทะเบียนสิทธิและนิติกรรมเกี่ยวกับศูนย์การค้าทุกแห่งของบริษัทและบริษัทย่อย
    อันเป็นการประกอบธุรกิจทางการค้าปกติของบริษัท ดังนี้

  3.1 การให้เช่าพื้นที่ขนาดไม่เกิน 2,000 ตารางเมตร

  3.2 การให้ความยินยอมในการโอนสิทธิการเช่าพื้นที่

  3.3 การให้ความยินยอมในการเช่าช่วงพื้นที่

  3.4 การยกเลิกการเช่าพื้นที่ขนาดไม่เกิน 2,000 ตารางเมตร

4) อนุมัติงบประมาณการลงทุนที่มีวงเงินไม่เกิน 50 ล้านบาท

5)  รายการอื่น ๆ ที่ได้รับมอบหมายจากคณะกรรมการบริษัทหรือคณะกรรมการบริหารเป็นคราว ๆ
    ไป

ทั้งนี้ไม่รวมถึงรายการที่เกี่ยวโยงกันหรือรายการที่ขัดแย้งทางผลประโยชน์
ซึ่งจะเป็นอำนาจหน้าที่ของคณะกรรมการบริษัท

การสรรหากรรมการและผู้บริหาร

คณะกรรมการของบริษัทฯมีจำนวนทั้งสิ้น 13 ท่าน โดยมีกรรมการบุคคลภายนอก (กรรมการอิสระ)
3 ท่าน มีอำนาจหน้าที่ในการกำกับดูแลการบริหารและกิจการงานต่างๆ ของบริษัทฯ
รวมทั้งการจัดหาริเริ่ม และร่วมกันพัฒนาโครงการใหม่ๆ เพื่อให้ธุรกิจของบริษัทฯ
ดำเนินไปอย่างมีประสิทธิภาพ

สำหรับข้อกำหนดเรื่องการแต่งตั้ง และถอดถอนกรรมการบริษัทฯ ได้ระบุไว้ในข้อบังคับบริษัทฯ
ซึ่งมีรายละเอียดดังต่อไปนี้

1.  กรรมการของบริษัทไม่จำเป็นต้องมาจากผู้ถือหุ้นของบริษัท
    บุคคลภายนอกซึ่งยินยอมเป็นกรรมการของบริษัทและได้รับการแต่งตั้งจากที่ประชุมแล้วย่อมเป็นกรรมการของบริษัทได้

2.  คณะกรรมการของบริษัทมีจำนวนไม่น้อยกว่า 5 คน
    และคณะกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นฐานอยู่ในราชอาณาจักร

3.  กรรมการจะต้องเป็นบุคคลธรรมดาและ

    1.  บรรลุนิติภาวะ

    2.  ไม่เป็นบุคคลล้มละลาย คนไร้ความสามารถ และคนเสมือนไร้ความสามารถ

    3.  ไม่เคยได้รับโทษจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้กระทำโดยทุจริต

    4.  ไม่เคยถูกลงโทษ ไล่ออก หรือปลดออกจากราชการ หรือองค์กร
        หรือหน่วยงานของรัฐฐานทุจริตต่อหน้าที่

4.  ให้ที่ประชุมผู้ถือหุ้นเป็นผู้เลือกตั้งกรรมการตามหลักเกณฑ์และวิธีการ ดังต่อไปนี้

    1.  ในการลงคะแนนเสียงเลือกตั้งกรรมการให้ใช้เสียงข้างมาก
        โดยให้ถือว่าผู้ถือหุ้นแต่ละคนมีคะแนนเสียงเท่ากับ 1 หุ้น ต่อ 1 เสียง

    2.  ให้ผู้ถือหุ้นลงคะแนนเสียงทั้งหมดที่ตนมีอยู่เลือกบุคคลที่ได้รับการเสนอชื่อเป็นกรรมการทีละคน

    3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการพึงจะมีหรือพึงจะเลือกตั้งในครั้งนั้น
        ในกรณีบุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมี
        ให้ประธานที่ประชุม ออกเสียงให้เพิ่มขึ้นอีก 1 เสียง เป็นเสียงชี้ขาด

5.  ในการประชุมสามัญประจำปีทุกครั้ง ให้กรรมการหนึ่งในสามออกจากตำแหน่ง
    ถ้าจำนวนกรรมการที่แบ่งออกให้ตรงเป็น สามส่วนไม่ได้
    ให้ออกโดยจำนวนที่ใกล้ที่สุดกับหนึ่งในสาม
    โดยกรรมการที่จะต้องออกจากตำแหน่งในปีแรกและปีที่สอง
    ภายหลังจดทะเบียนบริษัทนั้นให้จับสลากกันว่าผู้ใดจะออก ส่วนปีหลังๆ
    ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

6.  นอกจากการพ้นตำแหน่งตามวาระแล้ว กรรมการจะพ้นจากตำแหน่งเมื่อ

    1.  ตาย

    2.  ลาออก

    3.  ขาดคุณสมบัติตามข้อ 3

    4.  ที่ประชุมผู้ถือหุ้นมีมติให้ออก

    5.  ศาลมีคำสั่งให้ออก

7.  กรรมการคนใดจะลาออกจากตำแหน่งให้ยื่นใบลาออกต่อบริษัท
    โดยการลาออกนี้จะมีผลตั้งแต่วันที่ใบลาออกไปถึงบริษัทกรรมการซึ่งลาออกตามวรรคหนึ่ง
    จะแจ้งการลาออกของตนให้นายทะเบียนทราบด้วยก็ได้

8.  ในกรณีที่ตำแหน่งกรรมการว่างลงเพราะเหตุอื่นเนื่องจากถึงคราวออกตามวาระ
    ให้คณะกรรมการเลือก บุคคลหนึ่งซึ่งมีคุณสมบัติและไม่มีลักษณะต้องห้ามตามข้อ 3
    เข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่า 2 เดือน
    โดยบุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการ
    ได้เพียงเท่าวาระที่ยังเหลืออยู่ของกรรมการที่ตนแทน
    มติของคณะกรรมการต้องประกอบด้วยคะแนนเสียงไม่น้อยกว่า 3 ใน 4
    ของจำนวนกรรมการที่ยังเหลืออยู่

9.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
    ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นที่มาประชุม และมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุม
    และมีสิทธิออกเสียง

ในการสรรหาคณะกรรมการ
บริษัทฯได้จัดตั้งคณะกรรมการการสรรหาและกำหนดค่าตอบแทนเพื่อช่วยในคัดเลือกและสรรหากรรมการและกรรมการผู้จัดการ
ซึ่งมีบทบาทและหน้าที่ตามรายละเอียดในส่วนของคณะอนุกรรมการ หน้า 59

ค่าตอบแทนกรรมการและผู้บริหารบริษัท

-   ค่าตอบแทนที่เป็นตัวเงิน

  ค่าตอบแทนกรรมการ :
  ค่าตอบแทนรวมของคณะกรรมการที่ได้รับจากบริษัทในฐานะกรรมการบริษัท
  และกรรมการตรวจสอบ สำหรับกรรมการ 13 คน ซึ่งได้รับเงินค่าตอบแทนประจำไตรมาส
  และเบี้ยประชุม รวมทั้งสิ้น 2,860,000 บาท มีรายละเอียดดังนี้

+---+--------+----------+-----------------+--------+--------+--------+
| ร |        |          | ตำแหน่ง          | กา     |        | ค่า     |
| า |        |          |                 | รเข้าร่ว |        | ตอบแทน |
| ย |        |          |                 | มประชุม |        |        |
| ช |        |          |                 | (ครั้ง)  |        |        |
| ื่อ |        |          |                 |        |        |        |
| ก |        |          |                 |        |        |        |
| ร |        |          |                 |        |        |        |
| ร |        |          |                 |        |        |        |
| ม |        |          |                 |        |        |        |
| ก |        |          |                 |        |        |        |
| า |        |          |                 |        |        |        |
| ร |        |          |                 |        |        |        |
+---+--------+----------+-----------------+--------+--------+--------+
|   |        |          |                 | คณะก   | คณะก   | (      |
|   |        |          |                 | รรมการ | รรมการ | บาท/ปี) |
|   |        |          |                 |        |        |        |
|   |        |          |                 | บริษัท   | ต      |        |
|   |        |          |                 |        | รวจสอบ |        |
+---+--------+----------+-----------------+--------+--------+--------+
| 1 | น      | จิราธิวัฒน์  | ประธานกรรมการ   | 5/5    |        | 1      |
| . | ายวันชัย |          |                 |        |        | 80,000 |
+---+--------+----------+-----------------+--------+--------+--------+
| 2 | น      | สิท       | ร               | 5/5    |        | 1      |
| . | ายเอนก | ธิประศาสน์ | องประธานกรรมการ |        |        | 80,000 |
+---+--------+----------+-----------------+--------+--------+--------+
| 3 | นา     | ทวีผล     | กรรมการ         | 5/5    |        | 3      |
| . | ยไพฑูรย์ |          |                 |        |        | 50,000 |
+---+--------+----------+-----------------+--------+--------+--------+
|   |        |          | ประธา           |        | 11/11  | 1      |
|   |        |          | นกรรมการตรวจสอบ |        |        | 10,000 |
+---+--------+----------+-----------------+--------+--------+--------+
| 4 | นา     | พานิชพัฒน์  | กรรมการ         | 3/5    |        | 2      |
| . | ยจักก์ชัย |          |                 |        |        | 50,000 |
+---+--------+----------+-----------------+--------+--------+--------+
|   |        |          | กรรมการตรวจสอบ  |        | 11/11  | 1      |
|   |        |          |                 |        |        | 10,000 |
+---+--------+----------+-----------------+--------+--------+--------+
| 5 | นา     | ตุลยธัญ    | กรรมการ         | 4/5    |        | 2      |
| . | งสุนันทา |          |                 |        |        | 80,000 |
+---+--------+----------+-----------------+--------+--------+--------+
|   |        |          | กรรมการตรวจสอบ  |        | 10/11  | 1      |
|   |        |          |                 |        |        | 00,000 |
+---+--------+----------+-----------------+--------+--------+--------+
| ร |        |          | ตำแหน่ง          | กา     |        | ค่า     |
| า |        |          |                 | รเข้าร่ว |        | ตอบแทน |
| ย |        |          |                 | มประชุม |        |        |
| ช |        |          |                 | (ครั้ง)  |        |        |
| ื่อ |        |          |                 |        |        |        |
| ก |        |          |                 |        |        |        |
| ร |        |          |                 |        |        |        |
| ร |        |          |                 |        |        |        |
| ม |        |          |                 |        |        |        |
| ก |        |          |                 |        |        |        |
| า |        |          |                 |        |        |        |
| ร |        |          |                 |        |        |        |
+---+--------+----------+-----------------+--------+--------+--------+
|   |        |          |                 | คณะก   | คณะก   | (      |
|   |        |          |                 | รรมการ | รรมการ | บาท/ปี) |
|   |        |          |                 |        |        |        |
|   |        |          |                 | บริษัท   | ต      |        |
|   |        |          |                 |        | รวจสอบ |        |
+---+--------+----------+-----------------+--------+--------+--------+
| 6 | นา     | บุนะจินดา  | กรรมการ         | 4/5    |        | 1      |
| . | ยครรชิต |          |                 |        |        | 60,000 |
+---+--------+----------+-----------------+--------+--------+--------+
| 7 | นา     | จิราธิวัฒน์  | กรรมการ         | 4/5    |        | 1      |
| . | ยสุทธิชัย |          |                 |        |        | 60,000 |
+---+--------+----------+-----------------+--------+--------+--------+
| 8 | นายสุท  | จิราธิวัฒน์  | กรรมการ         | 3/5    |        | 1      |
| . | ธิเกียรติ |          |                 |        |        | 40,000 |
+---+--------+----------+-----------------+--------+--------+--------+
| 9 | นาย    | จิราธิวัฒน์  | กรรมการ         | 3/5    |        | 1      |
| . | สุทธิชาติ |          |                 |        |        | 40,000 |
+---+--------+----------+-----------------+--------+--------+--------+
| 1 | นาย    | จิราธิวัฒน์  | กรรมการ         | 5/5    |        | 1      |
| 0 | สุทธิศักดิ์ |          |                 |        |        | 80,000 |
| . |        |          |                 |        |        |        |
+---+--------+----------+-----------------+--------+--------+--------+
| 1 | นายส   | จิราธิวัฒน์  | กรรมการ         | 4/5    |        | 1      |
| 1 | ุทธิธรรม |          |                 |        |        | 60,000 |
| . |        |          |                 |        |        |        |
+---+--------+----------+-----------------+--------+--------+--------+
| 1 | นา     | จิราธิวัฒน์  | กรรมการ         | 5/5    |        | 1      |
| 2 | ยกอบชัย |          |                 |        |        | 80,000 |
| . |        |          |                 |        |        |        |
+---+--------+----------+-----------------+--------+--------+--------+
| 1 | น      | จิราธิวัฒน์  | กรรมการ         | 5/5    |        | 1      |
| 3 | ายปริญญ์ |          |                 |        |        | 80,000 |
| . |        |          |                 |        |        |        |
+---+--------+----------+-----------------+--------+--------+--------+
|   | รวม    |          |                 |        |        | 2,8    |
|   |        |          |                 |        |        | 60,000 |
+---+--------+----------+-----------------+--------+--------+--------+

  ทั้งนี้ ค่าตอบแทนกรรมการประจำปี 2548 ที่ได้รับการอนุมัติจากที่ประชุมสามัญผู้ถือหุ้นประจำปี
  2548 เป็นจำนวน 4,000,000 บาท

  ค่าตอบแทนผู้บริหาร : ค่าตอบแทนผู้บริหาร สำหรับผู้บริหาร 9 คน ในปี 2548
  ซึ่งได้รับเป็นเงินเดือน โบนัส และผลประโยชน์ตอบแทนที่เป็นเงิน รวมทั้งสิ้น 40,626,515 บาท

-   ค่าตอบแทนอื่น

  บริษัทได้สมทบเงินเข้ากองทุนสำรองเลี้ยงชีพสำหรับผู้บริหาร 8 คน ในปี 2548 รวมทั้งสิ้น
  2,314,048 บาท และมีรถประจำตำแหน่งให้แก่ผู้บริหารของบริษัท

การกำกับดูแลกิจการ

1. นโยบายเกี่ยวกับการกำกับดูแลกิจการ

บริษัทตระหนักถึงความสำคัญของการกำกับดูแลกิจการที่ดี
ซึ่งเป็นปัจจัยหลักในการเสริมสร้างให้องค์กรมีโครงสร้างและกระบวนการบริหารงานและการดำเนินงานที่มีประสิทธิภาพ
ชัดเจน และโปร่งใส เพื่อนำไปสู่ความน่าเชื่อถือและการเติบโตอย่างยั่งยืน
โดยทุกฝ่ายที่มีส่วนได้เสียในบริษัทได้รับประโยชน์สูงสุด
ดังนั้นคณะกรรมการบริษัทได้อนุมัติและประกาศใช้นโยบายการกำกับดูแลกิจการอย่างเป็นทางการตั้งแต่เดือนกุมภาพันธ์
2547 โดยกรรมการ ผู้บริหารและพนักงานทุกท่าน ทุกระดับได้รับทราบถึงหน้าที่
ความรับผิดชอบต่อบริษัทในการปฏิบัติตามนโยบายการกำกับดูแลกิจการตามบทบาทของแต่ละท่าน
ผ่านช่องทางการสื่อสารที่ หลากหลาย อาทิเช่น
คู่มือพนักงานที่ได้รวบรวมนโยบายการกำกับดูแลกิจการ
ระเบียบว่าด้วยจรรยาบรรณของคณะกรรมการ ผู้บริหารและพนักงาน นโยบายคุณภาพ
ระเบียบข้อบังคับต่างๆ เกี่ยวกับการทำงาน และสวัสดิการพนักงานเอาไว้
โดยได้แจกให้กับพนักงานทุกคนและมีการเผยแพร่ทาง Intranet ของบริษัท
รวมถึงติดประกาศภายในบริษัท

นอกจากนี้บริษัทได้จัดตั้งคณะทำงานการกำกับดูแลกิจการที่ดี เพื่อติดตามการกำกับดูแลประเมินผล
และปรับปรุง การดำเนินงานให้บรรลุตามนโยบายการกำกับดูแลกิจการที่กำหนดไว้
รวมถึงการเสนอแนะแนวทางที่ได้รับความเห็นชอบมาปฏิบัติอย่างเป็นรูปธรรม

จากการปฏิบัติตามนโยบายเกี่ยวกับการกำกับดูแลกิจการที่ดีของบริษัทอย่างต่อเนื่องและจริงจัง
ส่งผลให้บริษัทได้รับการจัดอันดับเป็นหนึ่งในบริษัทจดทะเบียนไทย 93 บริษัท
ที่ได้รับผลการประเมินการกำกับดูแลกิจการในกลุ่มดี (Top Quartile) ประจำปี 2548
จากบริษัทที่ได้รับการประเมินทั้งหมด 371 บริษัท
และบริษัทได้รับการประเมินการกำกับดูแลกิจการในกลุ่มดีอย่างต่อเนื่องเป็นปีที่ 2 แล้ว

2. สิทธิและความเท่าเทียมกันของผู้ถือหุ้น

บริษัทมีแนวทางในการปฏิบัติเพื่อรักษาไว้ซึ่งสิทธิและความเท่าเทียมกันของผู้ถือหุ้น ดังนี้

-   ผู้ถือหุ้นมีสิทธิและมีส่วนร่วมในการตัดสินใจเรื่องที่สำคัญ
    โดยนำเสนอผู้ถือหุ้นพิจารณาอนุมัติอย่างครบถ้วน
    ซึ่งบริษัทจะดำเนินการจัดส่งหนังสือเชิญประชุมผู้ถือหุ้นพร้อมทั้งข้อมูลประกอบการประชุมแต่ละวาระให้ผู้ถือหุ้นล่วงหน้าก่อนวันประชุม
    14 วัน เพื่อให้ผู้ถือหุ้นมีเวลาในการทำความเข้าใจกับเรื่องสำคัญอย่างเพียงพอ
    โดยในแต่ละวาระมีความเห็นของคณะกรรมการและรายละเอียดที่สำคัญประกอบการตัดสินใจอย่างครบถ้วน

-   บริษัทกำกับดูแลให้มีการตรวจสอบเอกสารหรือหลักฐานเพื่อแสดงสิทธิในการเข้าร่วมประชุมผู้ถือหุ้น
    รวมถึงบริษัทได้กำหนดให้มีระยะเวลาการลงทะเบียนล่วงหน้าก่อนการประชุม 2 ชั่วโมง

-   บริษัทดำเนินการให้ผู้ถือหุ้นได้รับสิทธิพื้นฐานและได้รับการปฏิบัติในการรักษาสิทธิของผู้ถือหุ้นอย่างเท่าเทียมกัน
    อันได้แก่ สิทธิในการรับใบหุ้นและการโอนหุ้น สิทธิที่จะได้รับข้อมูลข่าวสารที่ถูกต้องชัดเจน
    สิทธิในการเข้าร่วมประชุมและลงมติอนุมัติการเข้าทำรายการที่สำคัญ
    สิทธิในการเลือกตั้งกรรมการที่จะเข้ามาบริหารบริษัท
    รวมทั้งสิทธิในการได้รับส่วนแบ่งกำไรของบริษัทในรูปเงินปันผล และ/หรือสิทธิอื่นๆ

-   บริษัทมีกลไกที่จะทำให้ผู้ถือหุ้นมั่นใจว่าได้รับผลตอบแทนครบถ้วน โดยมีโครงสร้างระหว่างบริษัท
    บริษัทย่อย บริษัทร่วม ที่ไม่ซับซ้อน ไม่มีผู้ถือหุ้นร่วมและไม่มีผู้ถือหุ้นไขว้
    รวมทั้งมีระเบียบภายในเรื่องการป้องกันการใช้ข้อมูลภายในโดยมิชอบ
    และการป้องกันมิให้เกิดความขัดแย้งทางผลประโยชน์

3. สิทธิของผู้มีส่วนได้เสียกลุ่มต่างๆ

บริษัทได้ให้ความสำคัญต่อสิทธิของผู้มีส่วนได้ส่วนเสียกลุ่มต่างๆ ดังนี้

พนักงาน : บริษัทได้ปฏิบัติและดูแลพนักงานด้วยความเป็นธรรม
โดยมีการจ่ายค่าตอบแทนให้เหมาะสมตามทักษะ ความรู้ ความสามารถและลักษณะงาน
ทั้งนี้ได้ดำเนินการสำรวจอัตราการจ่ายผลตอบแทนกับธุรกิจที่ใกล้เคียงกัน และปรับปรุงการจ่าย
ค่าตอบแทนให้เหมาะสมกับค่าครองชีพปัจจุบัน
รวมทั้งกำลังพิจารณาปรับปรุงโครงสร้างเงินเดือนและค่าตอบแทนต่างๆ
ให้เหมาะสมกับสภาพตลาดการจ้างงาน

นอกจากนี้ บริษัทยังได้ปรับปรุงเพิ่มเติมสวัสดิการต่างๆ ให้กับพนักงานมากขึ้นอย่างต่อเนื่อง เช่น
เบี้ยเลี้ยงการปฏิบัติงานนอกสถานที่ ค่ารักษาพยาบาล และเงินช่วยเหลือต่างๆ เป็นต้น
รวมถึงการปรับปรุงสถานที่ทำงานและสภาพแวดล้อมการทำงาน เพื่อสร้างบรรยากาศทำงานที่ดี

ประการสำคัญ บริษัทได้จัดทำ Employee Opinion Survey (EOS) 2005 ภายใต้ ‘We CARE
Your Voice Campaign’ โดยเปิดโอกาสให้พนักงานได้แสดงความคิดเห็นในเรื่องดังกล่าว
เพื่อบริษัทจะได้นำมาพิจารณาดำเนินการตามความเหมาะสมต่อไป

เจ้าหนี้ : บริษัทได้ปฏิบัติตามเงื่อนไขการกู้ยืมเงินที่ได้ตกลงไว้ทุกประการ

ลูกค้า :
บริษัทเอาใจใส่ดูแลและให้คำแนะนำปรึกษาถึงการดำเนินธุรกิจของลูกค้าให้บรรลุตามเป้าหมาย
ให้บริการตามมาตรฐานที่กำหนดไว้ รักษาความลับของลูกค้า
และมีหน่วยงานหรือบุคคลที่ทำหน้าที่รับข้อร้องเรียนของลูกค้า เพื่อเร่งดำเนินการ
แก้ไขให้ลูกค้าโดยเร็วที่สุด

คู่แข่ง : บริษัทประพฤติตามกรอบกติกาการแข่งขันที่ดีโดยยึดหลักการของการค้าเสรี
ไม่มีการนำเอากลยุทธ์การทุ่มตลาด, กลยุทธ์การตัดราคาคู่แข่งขัน หรือกลยุทธ์ใดๆ
ที่ไม่สุจริตเพื่อทำลายคู่แข่งเข้ามาปฏิบัติ แต่ยึดหลักของการหาช่องว่างทางการตลาด
การพัฒนารูปแบบใหม่ๆ เข้ามาใช้เพื่อตอบสนองต่อความต้องการของผู้บริโภคอย่างดีที่สุด

สังคม :
บริษัทให้การสนับสนุนโครงการและกิจกรรมที่เป็นประโยชน์ต่อชุมชนและสังคมอย่างสม่ำเสมอ เช่น
การจัดลานกิจกรรมเพื่อให้ความรู้ในการป้องกันและแก้ไขปัญหายาเสพติด
การทำโครงการหนังสือมือสองร่วมกับมูลนิธิโตโยต้า
เพื่อรับบริจาคหนังสือและรวบรวมนำไปมอบแก่โรงเรียนที่ขาดแคลนในต่างจังหวัด
การให้บริการตรวจสุขภาพปากและฟันให้แก่ประชาชนทั่วไป ร่วมกับสำนักอนามัยกรุงเทพมหานคร
การจัดประกวดหนูน้อยนมแม่ (Healthy Kid by Mum) ร่วมกับสำนักงานการ
สาธารณสุขและสิ่งแวดล้อม การจัดพื้นที่เพื่อช่วยกระจายผลผลิตลำไยของเกษตรกร
โดยจัดงานสุดยอดลำไย โอทอป ลำพูน ร่วมกับสำนักงานพาณิชย์จังหวัดลำพูน เป็นต้น

4. การประชุมผู้ถือหุ้น

ในปี 2548 บริษัทมีการประชุมสามัญผู้ถือหุ้นจำนวน 1 ครั้ง โดยจัดประชุม ณ
อาคารสำนักงานเซ็นทรัลเวิลด์ โดยการประชุมดำเนินไปตามขั้นตอนที่ตามกฎหมายกำหนด
รวมทั้งได้ลงประกาศหนังสือพิมพ์แจ้งกำหนด วัน เวลา สถานที่ประชุม
และวาระการประชุมติดต่อกันเป็นเวลา 3 วัน ก่อนวันประชุมไม่น้อยกว่า 3 วัน ทั้งนี้
กรรมการที่เข้าร่วมการประชุมผู้ถือหุ้น ประกอบด้วยประธานกรรมการ กรรมการผู้จัดการใหญ่
กรรมการอิสระ และกรรมการท่านอื่นๆ รวม 8 ท่าน จาก 13 ท่าน

ก่อนเริ่มประชุมผู้ถือหุ้นประธานในที่ประชุมประกาศจำนวนผู้ถือหุ้นหรือผู้รับมอบฉันทะ
และจำนวนหุ้นของผู้ที่มาร่วมประชุมให้ที่ประชุมทราบ
และได้แจ้งวิธีการลงคะแนนและนับคะแนนให้ทราบ ดำเนินการประชุมให้เป็นไปตามวาระที่กำหนด
ผู้ถือหุ้นทุกรายสามารถลงคะแนนได้อย่างเท่าเทียมกัน
โดยจัดสรรเวลาให้อย่างเพียงพอเพื่อเปิดโอกาสให้ผู้ถือหุ้นมีสิทธิเท่าเทียมกันในการแสดงความคิดเห็นและซักถามในการประชุมผู้ถือหุ้น

การนับคะแนนเสียงเป็นไปอย่างถูกต้อง เปิดเผย โปร่งใส และตรวจสอบได้
โดยจะประกาศให้ที่ประชุมทราบโดยระบุจำนวนรายและจำนวนหุ้นที่ลงมติเห็นด้วย ไม่เห็นด้วย
และงดออกเสียง ในวาระที่ต้องลงมติ โดยถือเอาคะแนนเสียงตามจำนวนที่กฎหมายกำหนด

การจัดทำรายงานการประชุมดำเนินการแล้วเสร็จภายใน 14 วัน นับจากวันประชุม
มีระบบการจัดเก็บรายงานการประชุมที่รัดกุมเพียงพอ
และมีการเผยแพร่รายงานการประชุมผู้ถือหุ้นไว้ในเว็บไซต์ของบริษัทภายหลังจากประธานที่ประชุมได้รับรองรายงาน
และบริษัทได้นำส่งต่อตลาดหลักทรัพย์แห่งประเทศไทยแล้ว

5. ภาวะผู้นำและวิสัยทัศน์

คณะกรรมการมีส่วนร่วมในการกำหนดและให้ความเห็นชอบวิสัยทัศน์ พันธะกิจ กลยุทธ์ เป้าหมาย
แผนธุรกิจ และงบประมาณของบริษัท
มีการแบ่งแยกบทบาทหน้าที่และความรับผิดชอบระหว่างคณะกรรมการ
คณะกรรมการตรวจสอบและฝ่ายบริหารอย่างชัดเจน
ตลอดจนกำกับดูแลให้คณะกรรมการบริหารดำเนินการให้เป็นไปตามแผนธุรกิจและงบประมาณที่กำหนดไว้อย่างมี
ประสิทธิภาพและประสิทธิผล

คณะกรรมการได้วางกลยุทธ์ในการขยายธุรกิจเพื่อเสริมสร้างความแข็งแกร่งและตอกย้ำความเป็นผู้นำในธุรกิจพัฒนาอสังหาริมทรัพย์เพื่อการค้าปลีกอย่างต่อเนื่อง
เพื่อให้เป็นที่ยอมรับทั้งในประเทศและต่างประเทศ โดยในอนาคตอีก 5
ปีข้างหน้าบริษัทมีแผนที่จะขยายศูนย์การค้าอีกอย่างน้อย 7 แห่งในประเทศไทย และ 1
แห่งในต่างประเทศ ซึ่งจะทำให้บริษัทมีศูนย์การค้าภายใต้การบริหารงานอย่างน้อย 18 แห่ง ในปี
2553
รวมถึงการรักษาและขยายฐานลูกค้าควบคู่ไปกับการสร้างความแข็งแกร่งให้กับระบบบริหารภายในองค์กร
อันได้แก่
การเพิ่มประสิทธิภาพของระบบงานและบุคคลากรเพื่อให้สามารถบรรลุเป้าหมายตามวิสัยทัศน์ของบริษัท
ในการรักษาความเป็นผู้นำและมุ่งพัฒนามาตรฐานการบริหารและบริการในระดับ World Class
โดยบริษัทได้ศึกษาและนำ เครื่องมือในการบริหารงานต่างๆ
มาใช้เพื่อช่วยเพิ่มประสิทธิภาพในการบริหารงาน เช่น การนำระบบการชี้วัดผลการดำเนินงาน
(KPI – Key Performance Indicator) และ Balanced Score Card มาใช้
และปัจจุบันอยู่ระหว่างการศึกษา EVA – Economic Value Added
เพื่อนำมาพัฒนาปรับปรุงการดำเนินงานให้มีประสิทธิภาพและประสิทธิผลมากขึ้นในอนาคตอันใกล้

คณะกรรมการมีแนวทางที่จะติดตามผลการดำเนินการในกระบวนการบริหารความเสี่ยงอย่างสม่ำเสมอในการประชุมคณะกรรมการ

6. ความขัดแย้งทางผลประโยชน์

คณะกรรมการได้จัดให้มีมาตรการเพื่อดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกัน
รวมทั้งกำหนดนโยบายและวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน
ดังนี้

รายการที่เกี่ยวโยงกัน และรายการที่อาจมีความขัดแย้งทางผลประโยชน์ :

คณะกรรมการตรวจสอบทำหน้าที่สอบทานและให้ความเห็นต่อการทำรายการระหว่างกันที่มีนัยสำคัญที่ไม่อยู่ในอำนาจการพิจารณาของคณะกรรมการจัดการของบริษัท
และคณะกรรมการบริษัทได้พิจารณาความเหมาะสมอย่างรอบคอบ
คำนึงถึงประโยชน์สูงสุดของบริษัทเป็นสำคัญ
โดยคณะกรรมการที่มีส่วนได้เสียจะไม่เข้าร่วมประชุมหรือออกเสียงในการพิจารณาวาระดังกล่าว
โดยได้ปฏิบัติตามหลักเกณฑ์ที่ตลาดหลักทรัพย์แห่งประเทศไทยกำหนดไว้
และมีการเปิดเผยข้อมูลดังกล่าวทุกไตรมาสในงบการเงิน
รวมถึงมีการเปิดเผยไว้ในรายงานประจำปี และแบบแสดงรายการข้อมูลประจำปี (แบบ 56-1)
ด้วย
ทั้งนี้รายละเอียดขั้นตอนการขออนุมัติรายการและระเบียบในเรื่องนี้ได้แสดงอยู่ในเรื่องรายการระหว่างกันในหน้า
71

นอกจากนี้
บริษัทมีการกำกับดูแลเกี่ยวกับเรื่องดังกล่าวโดยการให้ผู้บริหารตอบแบบชี้แจงรายการที่เกี่ยวโยงกัน
ใน รอบบัญชีสิ้นสุดวันที่ 31 ธันวาคม เป็นประจำทุกปี

การดูแลเรื่องการใช้ข้อมูลภายใน :

บริษัทได้กำหนดระเบียบในเรื่องการดูแลการใช้ข้อมูลภายใน ดังนี้

-   ระเบียบว่าด้วยการถือหลักทรัพย์ในบริษัท เซ็นทรัลพัฒนา จำกัด (มหาชน) มีสาระสำคัญคือ
    กำหนดให้กรรมการผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    และบริษัท (ฝ่ายการเงิน) ภายใน 3 วันทำการ
    นับตั้งแต่วันที่มีการเปลี่ยนแปลงการถือครองหลักทรัพย์

-   ระเบียบว่าด้วยการควบคุมเกี่ยวกับสารสนเทศภายในของบริษัท เซ็นทรัลพัฒนา จำกัด
    (มหาชน) มีสาระสำคัญคือ
    กำหนดข้อห้ามบุคคลภายในใช้สารสนเทศที่สำคัญที่ยังมิได้เปิดเผยต่อประชาชนเพื่อทำการซื้อหรือขายหุ้นของบริษัทหรือเพื่อประโยชน์ส่วนตน
    โดยเฉพาะอย่างยิ่งในช่วงระยะเวลาตั้งแต่วันสิ้นสุดไตรมาสแต่ละไตรมาส จนถึงวันประกาศ
    และจัดส่ง ผลประกอบการของบริษัทต่อตลาดหลักทรัพย์แห่งประเทศไทย ไปแล้ว 7 วัน
    และห้ามบุคคลภายในนำสารสนเทศภายในออกเปิดเผย
    ทำให้บุคคลภายนอกได้ประโยชน์จากการซื้อขายหุ้นของบริษัทโดยอาศัยสารสนเทศที่ยังไม่ได้
    เปิดเผยนั้นซึ่ง
    ผู้ที่เกี่ยวข้องจะต้องลงนามรับทราบและเข้าใจในรายละเอียดของระเบียบดังกล่าว
    และต้องถือปฏิบัติอย่างเคร่งครัด หาก
    ละเลยหรือไม่ปฏิบัติตามถือว่าการปฏิบัติผิดระเบียบและอาจจะถูกลงโทษ

7. จรรยาบรรณทางธุรกิจ

บริษัทมีนโยบายในการดำเนินธุรกิจ โดยยึดมั่นในความรับผิดชอบต่อผู้ที่มีส่วนเกี่ยวข้องทุกฝ่าย
เพื่อความพึงพอใจและประโยชน์ร่วมกันอย่างยั่งยืน จรรยาบรรณทางธุรกิจ
จึงนับเป็นปัจจัยสำคัญอย่างหนึ่งในการดำเนินธุรกิจอย่างมีจริยธรรม ซึ่งคณะกรรมการ
ผู้บริหารตลอดจนพนักงานทุกคน ได้ให้ความสำคัญและมีหน้าที่ต้องถือปฏิบัติอย่างเคร่งครัด
สม่ำเสมอเป็นปกติวิสัย
ให้เป็นไปตามระเบียบว่าด้วยจรรยาบรรณที่ได้กำหนดไว้เป็นลายลักษณ์อักษรอย่างชัดเจน ทั้งนี้
บริษัทยังได้กำหนดให้มีการติดตามผลการปฏิบัติอย่างต่อเนื่อง มีบทลงโทษที่ชัดเจนหากมีการฝ่าฝืน
รวมทั้งรณรงค์ส่งเสริมให้เกิดเป็นวัฒนธรรมองค์กรและค่านิยมที่ดีในการดำเนินงาน
เป็นที่ยอมรับของทุกฝ่ายที่เกี่ยวข้องสืบไป

8. การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 13 ท่านประกอบด้วย

กรรมการที่เป็นผู้บริหาร 2 ท่าน

กรรมการที่ไม่ได้เป็นผู้บริหาร 8 ท่าน (เป็นตัวแทนผู้ถือหุ้นใหญ่)

กรรมการที่เป็นอิสระ 3 ท่าน

ดังนั้นบริษัทมีกรรมการที่เป็นอิสระทั้งหมด 3 ท่าน คิดเป็นร้อยละ 23 ของกรรมการทั้งคณะ
อย่างไรก็ตามบริษัทมีกรรมการจำนวนหนึ่งเป็นไปตามสัดส่วนอย่างยุติธรรมของเงินลงทุนของผู้ถือหุ้นในบริษัท
คิดเป็นร้อยละ 77 ของกรรมการทั้งคณะ
จึงมั่นใจได้ว่ากรรมการดังกล่าวมีการปฏิบัติหน้าที่อย่างเต็มที่ในฐานะที่เป็นตัวแทนของผู้ถือหุ้นและมีการถ่วงดุลกันอย่างเหมาะสม

9. การรวมหรือแยกตำแหน่ง

ประธานกรรมการไม่เป็นบุคคลเดียวกันกับกรรมการผู้จัดการใหญ่
แต่ทั้งสองท่านเป็นตัวแทนจากกลุ่มผู้ถือหุ้นใหญ่กลุ่มเดียวกัน อย่างไรก็ตาม
ประธานกรรมการสนับสนุนให้กรรมการทุกคนมีส่วนร่วมในการประชุม ช่วยเหลือ แนะนำ
สอดส่องดูแล และสนับสนุนการดำเนินธุรกิจของฝ่ายบริหารผ่านกรรมการผู้จัดการใหญ่
แต่ไม่ก้าวก่ายงานประจำหรือธุรกิจประจำวันที่รับผิดชอบโดยกรรมการผู้จัดการใหญ่
ซึ่งจะเห็นได้ว่าอำนาจของคณะกรรมการและฝ่ายจัดการมีการแบ่งแยกบทบาทหน้าที่อย่างชัดเจนไม่ก้าวก่ายกัน
โครงสร้างคณะกรรมการของบริษัทประกอบด้วยกรรมการอิสระ 3 ท่าน
ซึ่งทำหน้าที่ในการถ่วงดุลและการสอบทานการบริหารงานของบริษัท

10. ค่าตอบแทนของกรรมการและผู้บริหาร

ค่าตอบแทนกรรมการ :
บริษัทได้กำหนดนโยบายค่าตอบแทนกรรมการในอัตราที่เหมาะสมและเทียบเคียงได้กับบริษัทในกลุ่มธุรกิจเดียวกันและสูงเพียงพอที่รักษากรรมการที่มีคุณสมบัติที่ต้องการไว้กับบริษัทได้
โดยคณะกรรมการสรรหาและพิจารณา ค่าตอบแทน
ทำหน้าที่พิจารณากำหนดค่าตอบแทนกรรมการในเบื้องต้น
เพื่อนำเสนอที่ประชุมคณะกรรมการบริษัทพิจารณาก่อนนำเสนอที่ประชุมผู้ถือหุ้นพิจารณาอนุมัติ ทั้งนี้
ค่าตอบแทนกรรมการในปี 2548 ประกอบด้วย

-   ค่าตอบแทนรายไตรมาส : เป็นเงินที่จ่ายให้แก่ผู้ที่ดำรงตำแหน่งกรรมการเป็นรายไตรมาส
    ในกรณีที่กรรมการพ้นจากตำแหน่งและแต่งตั้งกรรมการใหม่เข้าแทน
    จะจ่ายค่าตอบแทนตามสัดส่วนจำนวนวันที่ดำรงตำแหน่ง

-   ค่าเบี้ยประชุม : เป็นเงินที่จ่ายให้แก่กรรมการที่ร่วมประชุมคณะกรรมการบริษัท

ค่าตอบแทนผู้บริหาร :
ได้กำหนดให้เป็นไปตามหลักการและนโยบายที่คณะกรรมการบริษัทกำหนดซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน
และเป็นมาตรฐานเดียวกัน โดยพิจารณาตามโครงสร้างการบริหารและหน้าที่ความรับผิดชอบเป็นหลัก

จำนวนค่าตอบแทนในปี 2548 มีรายละเอียดตามที่ปรากฏในหน้าที่ 53

11. การประชุมคณะกรรมการบริษัท

คณะกรรมการบริษัทมีกำหนดการประชุมโดยปกติอย่างน้อยไตรมาสละครั้ง
และมีการประชุมพิเศษเพิ่มเติมตามความจำเป็น
โดยมีการกำหนดวาระล่วงหน้าชัดเจนและมีวาระพิจารณาติดตามผลการดำเนินงานเป็นประจำ
ซึ่งได้มีการจัดส่งหนังสือเชิญประชุมพร้อมระเบียบวาระการประชุมและเอกสารประกอบล่วงหน้าอย่างน้อย
7 วัน เพื่อให้คณะกรรมการมีเวลาศึกษาข้อมูลเพียงพอก่อนเข้าร่วมประชุม
โดยปกติการประชุมจะใช้เวลาประมาณ 2-3 ชั่วโมง มีการรับรองรายงานการประชุม
มีระบบการจัดเก็บเอกสารประกอบการประชุมและรายงานการประชุมที่รัดกุมเพียงพอเพื่อใช้ในการอ้างอิงและตรวจสอบได้

ในปี 2548 คณะกรรมการมีการประชุมรวม 5 ครั้ง โดยแบ่งเป็นวาระปกติ 4 ครั้ง และวาระพิเศษ
1 ครั้ง โดยมีรายละเอียดการเข้าร่วมประชุมของกรรมการแต่ละท่าน ดังนี้

  -------------- ------------- ------------ ------------------ ---------------- ------------- -----
  รายชื่อกรรมการ                              ตำแหน่ง             การเข้าร่วมประชุม                 
                                                               (ครั้ง)                          

                                                               วาระปกติ          วาระพิเศษ      รวม

  1.             นายวันชัย       จิราธิวัฒน์      ประธานกรรมการ      4/4              1/1           5/5

  2.             นายเอนก       สิทธิประศาสน์   รองประธานกรรมการ   4/4              1/1           5/5

  3.             นายไพฑูรย์      ทวีผล         กรรมการอิสระ        4/4              1/1           5/5

  4.             นายจักก์ชัย      พานิชพัฒน์      กรรมการอิสระ        2/4              1/1           3/5

  5.             นางสุนันทา      ตุลยธัญ        กรรมการอิสระ        4/4              0/1           4/5

  6.             นายครรชิต      บุนะจินดา      กรรมการ            4/4              0/1           4/5

  รายชื่อกรรมการ                              ตำแหน่ง             การเข้าร่วมประชุม                 
                                                               (ครั้ง)                          

                                                               วาระปกติ          วาระพิเศษ      รวม

  7.             นายสุทธิชัย      จิราธิวัฒน์      กรรมการ            4/4              0/1           4/5

  8.             นายสุทธิเกียรติ   จิราธิวัฒน์      กรรมการ            2/4              1/1           3/5

  9.             นายสุทธิชาติ     จิราธิวัฒน์      กรรมการ            3/4              0/1           3/5

  10.            นายสุทธิศักดิ์     จิราธิวัฒน์      กรรมการ            4/4              1/1           5/5

  11.            นายสุทธิธรรม    จิราธิวัฒน์      กรรมการ            3/4              1/1           4/5

  12.            นายกอบชัย      จิราธิวัฒน์      กรรมการ            4/4              1/1           5/5

  13.            นายปริญญ์       จิราธิวัฒน์      กรรมการ            4/4              1/1           5/5
  -------------- ------------- ------------ ------------------ ---------------- ------------- -----

12. คณะอนุกรรมการ

1). คณะกรรมการตรวจสอบ

คณะกรรมการตรวจสอบ ประกอบด้วยกรรมการอิสระ จำนวน 3 ท่าน มีวาระการดำรงตำแหน่งคราวละ 3 ปี ดังนี้

  ---- --------------- ----------- -- ------------------------------------
  1.   นายไพฑูรย์        ทวีผล           ประธานกรรมการตรวจสอบ

  2.   นายจักก์ชัย        พานิชพัฒน์        กรรมการตรวจสอบ

  3.   นางสุนันทา        ตุลยธัญ          กรรมการตรวจสอบ
  ---- --------------- ----------- -- ------------------------------------

ขอบเขต หน้าที่และความรับผิดชอบของคณะกรรมการตรวจสอบ

-   สอบทานให้บริษัทฯมีการรายงานทางการเงินอย่างถูกต้องและเพียงพอ

-   สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

-   สอบทานให้บริษัทฯปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

-   พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

-   พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

-   จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   ปฏิบัติการอื่นใดตามที่คณะกรรมการของบริษัทฯมอบหมายด้วยความเห็นชอบจาก
    คณะกรรมการตรวจสอบ

 2). คณะกรรมการสรรหาและกำหนดค่าตอบแทน

คณะกรรมการบริษัทมีมติให้แต่งตั้งคณะกรรมการสรรหา ในการประชุมครั้งที่ 1/2548 เมื่อวันที่ 28
กุมภาพันธ์ 2548 ซึ่งคณะกรรมการสรรหาและกำหนดค่าตอบแทน มีจำนวน 7 คน ซึ่งในจำนวนนี้มี
กรรมการอิสระจำนวน 2 ท่าน และ กรรมการที่ไม่เป็นผู้บริหารจำนวน 5 ท่าน
โดยมีวาระการดำรงตำแหน่งคราวละ 3 ปี นับตั้งแต่วันที่ 1 มีนาคม 2548 เป็นต้นไป

  ----------------------- -------------------------- ---------------------
  1. นายจักก์ชัย             พานิชพัฒน์                    ประธานกรรมการ

  2. นางสุนันทา             ตุลยธัญ                      กรรมการ

  3. นายครรชิต             บุนะจินดา                    กรรมการ

  4. นายสุทธิธรรม           จิราธิวัฒน์                    กรรมการ

  5. นายสุทธิชาติ            จิราธิวัฒน์                    กรรมการ

  6. นายสุทธิศักดิ์            จิราธิวัฒน์                    กรรมการ

  7. นายปริญญ์              จิราธิวัฒน์                    กรรมการ
  ----------------------- -------------------------- ---------------------

หน้าที่และความรับผิดชอบของคณะกรรมการสรรหาและกำหนดค่าตอบแทน มีดังนี้

-   เสนอนโยบายการคัดเลือกและสรรหากรรมการ และกรรมการผู้จัดการใหญ่

-   คัดเลือกและเสนอชื่อบุคคลที่ทรงคุณวุฒิ มีคุณธรรม
    จริยธรรมและคุณสมบัติเหมาะสมที่สมควรได้รับการแต่งตั้งเป็นกรรมการและหรือกรรมการผู้จัดการใหญ่แล้วแต่กรณี
    เพื่อนำเสนอให้คณะกรรมการบริษัทพิจารณาและนำเสนอที่ประชุม
    ผู้ถือหุ้นพิจารณาอนุมัติในกรณีสรรหากรรมการ

-   ดูแลให้มีแผนสืบแทนตำแหน่งที่เฉพาะเจาะจงของกรรมการและกรรมการผู้จัดการใหญ่

-   จัดให้มีรายชื่อบุคคลที่มีคุณสมบัติตามเกณฑ์ที่จะได้รับการพิจารณา
    รวมทั้งมีการทบทวนให้เหมาะสมเป็นปัจจุบัน

-   หน้าที่และความรับผิดชอบในการกำหนดค่าตอบแทน

-   กำหนดนโยบายและรูปแบบการให้ผลประโยชน์ตอบแทนกรรมการ
    และกรรมการผู้จัดการใหญ่ให้สอดคล้องกับกลยุทธ์ในการดำเนินธุรกิจของบริษัท
    โดยต้องมีวิธีการและหลักเกณฑ์ที่ชัดเจน เป็นธรรมและสมเหตุสมผล
    เพื่อนำเสนอให้คณะกรรมการบริษัทพิจารณาและนำเสนอที่ประชุมผู้ถือหุ้นพิจารณาอนุมัติในกรณีค่าตอบแทนกรรมการ

-   พิจารณาและทบทวนโครงสร้างและระบบการจ่ายและอัตราค่าตอบแทนให้สอดคล้องกับสภาวะตลาด
    ณ ปัจจุบันและเหมาะสมกับผลการดำเนินงานของบริษัท ผลการปฏิบัติงาน
    และหน้าที่ความรับผิดชอบของกรรมการและกรรมการ ผู้จัดการใหญ่แต่ละคน
    รวมถึงการให้ความสำคัญกับการเพิ่มมูลค่าของส่วนของผู้ถือหุ้นในระยะยาว
    ประกอบการพิจารณาประเมินผลด้วย

3)  คณะกรรมการบริหารความเสี่ยง

คณะกรรมการบริหารความเสี่ยง มีจำนวนสมาชิก 4 คน
ประกอบด้วยกรรมการซึ่งเป็นคณะกรรมการบริษัท 1 ท่าน กรรมการผู้จัดการใหญ่ 1 ท่าน
ฝ่ายบริหาร 2 ท่าน และคณะทำงาน ดังนี้

  ----------------- ------------------ ----------------------------------
  1. นายปริญญ์        จิราธิวัฒน์            ประธานที่ปรึกษา

  2. นายกอบชัย       จิราธิวัฒน์            ประธานคณะทำงาน

  3. นายสุทธิเดช      จิราธิวัฒน์            รองประธาน

  4. นายนริศ         เชยกลิ่น             รองประธาน

  5. นางสุวดี         สิงห์งาม             หัวหน้าคณะทำงาน

  6. นางปณิดา        สุขศรีดากุล           คณะทำงาน

  7. นางอัญชลี        พัฒนอนันต์สุข          คณะทำงาน

  8. นางประไพรัตน์    คณาวิทยา            คณะทำงาน
  ----------------- ------------------ ----------------------------------

มีทำหน้าที่พิจารณากำหนดนโยบายและระบบบริหารความเสี่ยง
ติดตามผลการดำเนินการบริหารความเสี่ยงตั้งแต่กระบวนการบ่งชี้ วิเคราะห์ ประเมิน
จัดการติดตามและการรายงานอย่างเป็นระบบ
รวมทั้งให้การสนับสนุนโดยจัดให้มีการแนะนำกระบวนการบริหารความเสี่ยงแก่หน่วยงานภายในต่างๆ
ตลอดจนติดตามให้มีการปฏิบัติอย่างต่อเนื่องและสม่ำเสมอทั่วทั้งบริษัท

4) คณะทำงานการกำกับดูแลกิจการที่ดี

คณะทำงานการกำกับดูแลกิจการที่ดี มีจำนวนสมาชิก 5 คน ประกอบด้วยฝ่ายบริหาร 1 ท่าน
ซึ่งทำหน้าที่เป็นประธานคณะทำงาน และคณะทำงาน 4 ท่าน ซึ่งเป็นตัวแทนจากฝ่ายต่างๆ

  ---------------------- --------------------------- ---------------------
  1. นายนริศ              เชยกลิ่น                      ประธานคณะทำงาน

  2. นายมิ่งมิตร            มานะกุล                      คณะทำงาน

  3. นางสาวนภารัตน์        ศรีวรรณวิทย์                   คณะทำงาน

  4. นางสุวดี              สิงห์งาม                      คณะทำงาน

  5. นายอุทัย              ก้องกิตติวงศ์                   คณะทำงาน
  ---------------------- --------------------------- ---------------------

โดยคณะทำงานนี้มีหน้าที่ในการกำหนดหลักเกณฑ์ แนวทาง
และบรรทัดฐานในการปฏิบัติของผู้มีส่วนได้เสีย
ติดตามความคืบหน้าในการปฏิบัตินั้นตลอดทั้งปีและมีการประเมินผลอย่างต่อเนื่อง
โดยจะเสนอให้คณะกรรมการบริหารของบริษัทพิจารณาเห็นชอบ อนุมัติ หรือให้ความเห็น จัดทำคู่มือ
ประมวลจริยธรรม ข้อกำหนดต่างๆ และเผยแพร่ทั้งภายในและภายนอก
รวมทั้งจัดการอบรมให้ผู้บริหารและพนักงานทุกระดับได้ทราบ เข้าใจ และปฏิบัติตามข้อกำหนดต่างๆ
ที่เกี่ยวกับการกำกับดูแลกิจการที่ดี

13. ระบบควบคุมภายใน การตรวจสอบภายในและการบริหารความเสี่ยง

ระบบการควบคุมและการตรวจสอบภายใน

บริษัทมีสำนักตรวจสอบภายในเป็นหน่วยงานอิสระขึ้นตรงต่อคณะกรรมการตรวจสอบ
โดยมีการรายงานผลการปฏิบัติงานต่อคณะกรรมการตรวจสอบอย่างสม่ำเสมอ
และมีการพัฒนาการตรวจสอบภายในอย่างต่อเนื่อง โดยมุ่งให้มีความเป็นอิสระ เที่ยงธรรม
สอดคล้องกับมาตรฐานสากล
ทั้งนี้เพื่อให้มั่นใจอย่างมีเหตุผลว่างานตรวจสอบภายในได้บรรลุวัตถุประสงค์และนโยบายโดยรวมของบริษัท

การที่บริษัทให้ความสำคัญต่อระบบควบคุมภายในทั้งในระดับบริหารและระดับปฏิบัติงานที่มีประสิทธิภาพนี้
บริษัทจึงจัดให้มีระบบการควบคุมภายในที่ครอบคลุมทุกด้านทั้งในด้านการดำเนินงานให้มีประสิทธิภาพและประสิทธิผลรวมถึงการใช้ทรัพยากรต่าง
ๆ อย่างคุ้มค่า ด้านการรายงานทั้งทางการเงินและที่ไม่ใช่ทางการเงินให้มีความถูกต้อง เชื่อถือได้
และทันเวลา ด้านการดูแลป้องกันทรัพย์สิน ตลอดจนด้านการปฏิบัติตามนโยบาย
กฎระเบียบของกิจการ และกฎหมายที่เกี่ยวข้องให้มีความถูกต้องครบถ้วน

การบริหารความเสี่ยง

บริษัทให้ความสำคัญกับการบริหารความเสี่ยงและมีแผนการประเมินความเสี่ยงอย่างต่อเนื่อง
และเพื่อให้มั่นใจว่าการพัฒนาการบริหารความเสี่ยงจัดทำขึ้นอย่างมีประสิทธิผล
บริษัทได้ว่าจ้างบริษัทที่ปรึกษาที่เป็นมาตรฐานสากลให้เข้ามาประเมิน
และกำหนดกลไกการจัดการบริหารความเสี่ยงให้เป็นระบบและมีความสมบูรณ์
และได้จัดตั้งคณะกรรมการบริหารความเสี่ยง (Risk Management Committee)
ขึ้นเพื่อรับผิดชอบเกี่ยวกับการประเมินความเสี่ยง
และวางรูปแบบโครงสร้างการบริหารความเสี่ยงขององค์กรเพื่อจัดการความเสี่ยงให้อยู่ในระดับที่สามารถยอมรับได้
รวมทั้งจัดทำการวิเคราะห์ ประเมิน
ความเสี่ยงที่อาจเกิดขึ้นในศูนย์การค้าทุกสาขา และให้มีการจัดทำรายงานประเมินผลความเสี่ยง
(Risk Management Report) เสนอคณะกรรมการบริษัทอย่างสม่ำเสมอ

14. รายงานของคณะกรรมการบริษัท

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปี
ซึ่งจัดทำขึ้นโดยใช้ดุลยพินิจตามมาตรฐานบัญชีที่รับรองทั่วไป
และดูแลให้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
โดยประธานกรรมการและกรรมการผู้จัดการใหญ่ของบริษัทได้ลงนามแสดงความรับผิดชอบและความเห็นไว้ในรายงานความรับผิดชอบของคณะกรรมการต่อรายงานทางการเงิน
ตามที่ปรากฏอยู่ในหน้าที่ 77

15. ความสัมพันธ์กับผู้ลงทุน

คณะกรรมการบริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั่วถึงและทันเวลาทั้งข้อมูลทางการเงินและที่ไม่ใช่การเงิน
เพื่อให้นักลงทุนและผู้มีส่วนได้เสียทุกกลุ่มได้มีข้อมูลที่เชื่อถือได้และเพียงพอต่อการตัดสินใจ
โดยการเปิดเผยข้อมูลบริษัทได้ปฏิบัติตามกฎ ระเบียบ
และข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยอย่างเคร่งครัด ทั้งนี้ได้มอบหมายให้ผู้อำนวยการฝ่ายการเงิน
ส่วนการลงทุน ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์
และภาครัฐที่เกี่ยวข้อง อย่างเท่าเทียมกัน

บริษัทมีการเผยแพร่ข้อมูลบริษัทผ่านทางเว็บไซต์ www.centralpattana.com
และเปิดเผยข้อมูลสารสนเทศผ่านสื่ออิเล็กทรอนิกส์ (ELCID) ของตลาดหลักทรัพย์แห่งประเทศไทย
ซึ่งข้อมูลถูกนำไปเผยแพร่ผ่านเว็บไซต์ของตลาดหลักทรัพย์แห่งประเทศไทย www.set.or.th

นอกจากนี้ ในปี 2548 บริษัทยังได้จัดให้มีกิจกรรมเพื่อสนับสนุนการเปิดเผยข้อมูลแก่สาธารณชน ดังนี้

-   การจัดทำเอกสารอธิบายผลการดำเนินงาน (Management Discussion and
    Analysis - MD&A) โดยส่งผ่านสื่อ ELCID เป็นรายไตรมาส

-   การจัดทำจดหมายข่าว (News Letter) ให้กับนักลงทุน นักวิเคราะห์ และผู้ที่สนใจ
    เป็นรายไตรมาส

-   การเผยแพร่ข่าวสารให้นักลงทุนทราบเป็นประจำทุกไตรมาส เช่น ข้อมูลทางการเงิน
    รายงานประจำปี แบบแสดงรายการ ข้อมูลประจำปี (Form 56-1)
    ข่าวสารแจ้งตลาดหลักทรัพย์ฯ ฯลฯ ผ่านทางเว็บไซต์ www.centralpattana.com

-   การร่วมออกงาน SET in the City 2005 ซึ่งจัดขึ้นโดยตลาดหลักทรัพย์แห่งประเทศไทย
    และวารสารการเงินธนาคาร
    เพื่อประชาสัมพันธ์บริษัทแก่นักลงทุนและผู้สนใจทั่วไปได้มีโอกาสรับทราบข้อมูลเกี่ยวกับบริษัท

-   การร่วมกิจกรรมบริษัทจดทะเบียนพบผู้ลงทุน (Opportunity Day)
    กับตลาดหลักทรัพย์แห่งประเทศไทย
    เพื่อเปิดโอกาสให้บริษัทชี้แจงข้อมูลเกี่ยวกับธุรกิจและการดำเนินงานของบริษัทแก่นักลงทุน
    นักวิเคราะห์ และสื่อมวลชน ซึ่งบริษัทได้เข้าร่วมกิจกรรมเป็นประจำทุกไตรมาส

-   การร่วมงาน Roadshow ในต่างประเทศ กับสถาบันการเงินต่างๆ
    เพื่อให้ข้อมูลและตอบคำถามแก่นักลงทุนสถาบันในต่างประเทศ

-   การจัดประชุมนักวิเคราะห์ เพื่อแถลงการดำเนินการจัดตั้งกองทุนรวมอสังหาริมทรัพย์ CPN
    รีเทล โกรท

-   การเปิดโอกาสให้นักวิเคราะห์ และนักลงทุนเข้าเยี่ยมชมบริษัท (Company Visit)
    เพื่อสอบถามข้อมูลความคืบหน้าการดำเนินการของบริษัทอย่างสม่ำเสมอ

ทั้งนี้ ผู้ลงทุนสามารถติดต่อขอทราบข้อมูลของบริษัทได้ที่หมายเลขโทรศัพท์ 0 2264 5555 ต่อ 1665
หรือที่ E-mail address : srnaparat@central.co.th

บุคลากร

 ณ วันที่ 31 ธันวาคม 2548 บริษัทฯมีพนักงานทั้งหมด 1,650 คน แยกตามสาขาดังนี้

+------------+-----------+-----------+-----------+---------+----------+
| สาขา       | 2544      | 2545      | 2546      | 2547    | 2548     |
+------------+-----------+-----------+-----------+---------+----------+
| สำนักงานใหญ่ | 184       | 187       | 225       | 230     | 289      |
+------------+-----------+-----------+-----------+---------+----------+
| ลาดพร้าว    | 145       | 154       | 163       | 170     | 192      |
+------------+-----------+-----------+-----------+---------+----------+
| รามอินทรา   | 47        | 47        | 51        | 50      | 51       |
+------------+-----------+-----------+-----------+---------+----------+
| ปิ่นเกล้า     | 117       | 124       | 127       | 130     | 159      |
+------------+-----------+-----------+-----------+---------+----------+
| พัทยา       | 42        | 46        | 46        | 54      | 54       |
+------------+-----------+-----------+-----------+---------+----------+
| พระราม 3   | 99        | 76        | 80        | 87      | 126      |
+------------+-----------+-----------+-----------+---------+----------+
| เชียงใหม่    | 85        | 85        | 130       | 141     | 142      |
+------------+-----------+-----------+-----------+---------+----------+
| ศูนย์อาหาร   | 73        | 70        | 78        | 78      | - *      |
+------------+-----------+-----------+-----------+---------+----------+
| บางนา      | 187       | 181       | 216       | 204     | 191      |
+------------+-----------+-----------+-----------+---------+----------+
| พระราม 2   | -         | 144       | 147       | 152     | 150      |
+------------+-----------+-----------+-----------+---------+----------+
| เซ็นทรัล     | -         | 79        | 207       | 228     | 222      |
| เวิลด์       |           |           |           |         |          |
+------------+-----------+-----------+-----------+---------+----------+
| รัตนาธิเบศร์  | -         | -         | 33        | 81      | 71       |
+------------+-----------+-----------+-----------+---------+----------+
| หลังสวน     | -         | -         | -         | -       | 3**      |
+------------+-----------+-----------+-----------+---------+----------+
| รวม        | 979       | 1,193     | 1,503     | 1,605   | 1,650    |
+------------+-----------+-----------+-----------+---------+----------+

* จำนวนพนักงานของศูนย์อาหารได้กระจาย และรวมอยู่ในสาขาต่างๆที่ศูนย์อาหารตั้งอยู่

** เดิมจำนวนพนักงานของสาขาหลังสวนถูกรวมอยู่ในสำนักงานใหญ่

ผลตอบแทนรวมของพนักงาน

+-----------------------------+-------------------+--------------------+
| รูปแบบของค่าตอบแทน            | 2547              | 2548               |
+-----------------------------+-------------------+--------------------+
| เงินเดือน โบนัส เงินสมทบ        | 334,450,975.04    | 460,686,780.14บาท  |
|                             | บาท               |                    |
| กองทุนสำรองเลี้ยงชีพ และสวัสดิการ |                   |                    |
+-----------------------------+-------------------+--------------------+

นโยบายพัฒนาบุคลากร

ทรัพยากรบุคคลที่มีคุณภาพทั้งด้านความรู้ ความสามารถและคุณธรรม
รวมถึงการเป็นองค์กรแห่งการเรียนรู้ที่มุ่งเน้น การพัฒนาองค์กรอย่างต่อเนื่อง
ถือเป็นปัจจัยสำคัญในการขับเคลื่อนองค์กรและสร้างสรรค์ประสบการณ์ที่คุ้มค่า (The Rewarding
Experience)
ตอบสนองความต้องการและสร้างความพึงพอใจแก่ลูกค้าตลอดจนผู้ที่เกี่ยวข้องได้อย่างมีประสิทธิภาพ
อันส่งผลให้บริษัทฯ สามารถเจริญเติบโตได้อย่างยั่งยืน
สร้างมูลค่าเพิ่มให้แก่ผู้ถือหุ้นได้อย่างมั่นคงตลอดไป

ในรอบปี 2548 ที่ผ่านมา บริษัทฯ
ได้มุ่งเน้นการพัฒนาองค์กรรวมถึงการบริหารทรัพยากรบุคคลในรูปแบบบูรณาการสอดประสานกับแผนยุทธศาสตร์ของธุรกิจระยะยาวมากยิ่งขึ้นเพื่อสนับสนุนการขยายตัวของธุรกิจ
สรุปได้ดังนี้

-   การคัดเลือกและสรรหาบุคลากร

ประสิทธิภาพการบริหารทรัพยากรบุคคลเริ่มต้นตั้งแต่การสรรหาผู้ที่มีคุณภาพเข้ามาร่วมงาน บริษัทฯ
จึงได้จัดให้มีโครงการ “Campus Recruitment” เพื่อรับผู้สำเร็จการศึกษาระดับปริญญาตรี
จากสถาบันอุดมศึกษาชั้นนำของประเทศ ให้มาร่วมงานกับบริษัทฯ
ซึ่งถือเป็นการสรรหาบุคลากรในเชิงรุก นอกจากนี้ ยังได้เน้นการประเมิน Competency
ในกระบวนการสรรหาและคัดเลือกมากขึ้น
เพื่อให้ได้บุคลากรที่มีทักษะและความสามารถที่ตรงตามตำแหน่งงาน

-   การบริหารงานบุคคล

การกำหนดผลตอบแทนอย่างเหมาะสมตามความสามารถและผลสำเร็จของงานถือเป็นอีกเรื่องหนึ่งที่บริษัทฯ
ให้ ความสำคัญ ด้วยความตระหนักว่า
ผลตอบแทนเป็นปัจจัยสำคัญในการสร้างแรงจูงใจและส่งผลต่อการรักษาบุคลากรที่มีคุณภาพไว้ในองค์กร
บริษัทฯ
จึงได้เข้าร่วมการสำรวจค่าจ้างและผลตอบแทนกับกลุ่มบริษัทชั้นนำทั้งในธุรกิจเดียวกันและใกล้เคียง
เพื่อจะนำ
ผลที่ได้มากำหนดโครงสร้างการจ่ายค่าตอบแทนให้เหมาะสมแก่ความสามารถและตลาดแรงงานต่อไปบริษัทฯ
ยังได้พิจารณา ปรับ ค่าครองชีพ (Cost of Living Adjustment; COLA)
และปรับปรุงสวัสดิการต่างๆ ให้เหมาะสมกับสภาวะเศรษฐกิจในปัจจุบัน
นอกจากนั้นยังได้จัดกิจกรรมต่างๆ เพื่อเสริมสร้างความสัมพันธ์ที่ดีระหว่างพนักงาน
ให้เกิดขวัญกำลังใจและคุณภาพชีวิตที่ดี

-   การพัฒนาองค์กร

บริษัทฯได้เริ่มดำเนินการปรับเปลี่ยนสู่การเป็นองค์กรแห่งการเรียนรู้ที่มุ่งเน้นการพัฒนาองค์กรอย่างต่อเนื่องในทุก
องค์ประกอบที่เกี่ยวข้องและส่งผลต่อการดำเนินธุรกิจในภาพรวม
โดยเริ่มกำหนดให้มีหน่วยงานพัฒนาองค์กรขึ้นเพื่อเป็นศูนย์กลางประสานงานกับทุกหน่วยงานภายในบริษัทฯ
ในการบริหารการเปลี่ยนแปลงและพัฒนาองค์กรในทุกๆ ด้าน โดยปัจจุบันได้แบ่งเป็น 4
กลุ่มกระบวนการหรือ intervention ดังนี้

1.  การพัฒนาทรัพยากรบุคคล (Human Capital Development)

  ด้วยการพัฒนาบุคลากรถือเป็นการลงทุนในระยะยาวที่จะส่งผลต่อความสำเร็จและสร้างมูลค่าเพิ่มให้แก่องค์กร
  บริษัทฯ
  จึงได้ดำเนินการพัฒนาบุคลากรให้สอดคล้องกับกลยุทธ์การเจริญเติบโตขององค์กรด้วยรูปแบบหลากหลาย
  อาทิ การจัดหลักสูตรสัมมนาภายในและการส่งพนักงานเข้าอบรมภายนอก
  เพื่อพัฒนาและเพิ่มพูนทักษะความรู้ ความสามารถตามสายงานอาชีพและหน้าที่ความรับผิดชอบ
  การพัฒนาทักษะการบริหารจัดการให้กับพนักงานระดับจัดการ (Management Development
  Program ; MDP) การแลกเปลี่ยนประสบการณ์และดูงานองค์กรที่ประสบความสำเร็จใน
  อุตสาหกรรมที่ใกล้เคียงกันทั้งในและต่างประเทศ การเข้าร่วมงานประชุมวิชาการต่างๆ
  เพื่อติดตามความเคลื่อนไหวในเทคโนโลยีการบริหารจัดการในเรื่องต่างๆ
  ที่เป็นประโยชน์ต่อการบริหารจัดการและการพัฒนาธุรกิจ เช่น Asia Business Forum, ICSC
  (International Council of shopping Center Conference), INSEAD
  Executive Development Program เป็นต้น นอกจากนี้
  ยังได้มีการพัฒนาและสร้างพนักงานที่มีความรู้ความสามารถจากภายในบริษัทฯ เอง (In-house
  Trainer/Champion)
  รวมทั้งจัดให้มีการโยกย้ายงานเพื่อพัฒนาความสามารถและขอบเขตความรับผิดชอบ สำหรับ
  ความก้าวหน้าในสายงานต่อไป

2.  การบริหารกลยุทธ์และผลการดำเนินงานองค์กร (Corporate Strategy & Performance
    Management)

  เพื่อสร้างมูลค่าและการเติบโตทางธุรกิจอย่างยั่งยืนนั้น การกำหนดทิศทาง วิสัยทัศน์
  กลยุทธ์และกรอบนโยบายที่เหมาะสมกับสภาพการเปลี่ยนแปลงทางเศรษฐกิจ
  โดยมีการวางแผนเชิงกลยุทธ์และการบริหารนโยบายที่สอดประสานกันทั่วทั้งองค์กร
  รวมทั้งมีกระบวนการติดตามผลการปฏิบัติงาน
  ประเมินผลสำเร็จขององค์กรที่มีประสิทธิภาพถือเป็นปัจจัยสำคัญของความสำเร็จดังกล่าว

บริษัทฯ โดยที่ประชุมคณะกรรมการบริหารและคณะทำงานเฉพาะกิจ ร่วมกับที่ปรึกษาผู้ทรงคุณวุฒิ จึงได้พิจารณาทบทวนและกำหนดวิสัยทัศน์ รวมทั้งแผนการดำเนินธุรกิจระยะยาว (Long-Term Plan) สำหรับช่วงปี 2006-2010 ขึ้น โดยได้กำหนดกลยุทธเป็น 2 กลุ่ม คือ การสร้างความเติบโตทางธุรกิจ และการพัฒนาองค์กรเพื่อรองรับการขยายตัวทางธุรกิจและสร้างความได้เปรียบในการแข่งขัน นอกจากนี้ยังได้พิจารณากำหนด Brand Model ใหม่ รวมถึงเริ่มนำหลักการ Balanced Scorecard มาใช้ในการบริหารกลยุทธ์ โดยได้ดำเนินการกำหนด Strategic Objective& Strategic Map ในที่ประชุมผู้บริหารและคณะจัดการประจำปี (Annual Management Conference) ภายใต้หัวข้อเรื่อง Integration for New Vision - The New Challenge for Sustainable Growth 

  เพื่อให้พนักงานสามารถกำหนดเป้าหมายการทำงานให้มีความสอดคล้องกับกลยุทธ์ขององค์กรได้
  บริษัทฯ
  จึงพยายามถ่ายทอดให้บุคลากรทุกระดับชั้นทราบถึงทิศทางและเป้าหมายขององค์กรอย่างชัดเจน
  โดยผู้บังคับบัญชาจะนำเป้าหมายการปฏิบัติงานมาเป็นปัจจัยหลักในการประเมินผลการปฏิบัติงาน
  แนวทางดังกล่าวทำให้การประเมินมีลักษณะ Performance Based
  ซึ่งจะเชื่อมโยงกับระบบการจ่ายโบนัสประจำปีในรูปของ Variable Pay
  ที่สอดคล้องกับผลการดำเนินงานของแต่ละหน่วยงานและผลการปฏิบัติงานของพนักงานแต่ละคน
  ในขณะเดียวกัน บริษัทฯ ยังมีการประเมินศักยภาพ & Competency พนักงาน
  โดยใช้ปัจจัยด้านจรรยาบรรณในการปฏิบัติงานและ Leadership & Managerial
  Characteristics ประเมินความสามารถของบุคลากร
  ร่วมกับผลการปฏิบัติงานเพื่อค้นหาผู้มีความสามารถสูงที่จะเติบโตไปสู่การเป็นผู้บริหารของบริษัทฯ
  ต่อไป เพื่อรองรับการขยายธุรกิจของบริษัทฯ และเป็นการสร้างความก้าวหน้าในสายงานอาชีพ
  ภายใต้โครงการ Succession Plan

  การสำรวจความเห็นของพนักงานและลูกค้าที่มีต่อการบริหารจัดการ
  การดำเนินงานและการให้บริการของ หน่วยงานต่างๆ ของบริษัทฯ
  เพื่อตรวจสอบสภาวการณ์ขององค์กร (Organization Health Assessment)
  นับเป็นสิ่งหนึ่งที่บริษัทได้ดำเนินการ
  ทั้งนี้เพื่อนำมาวิเคราะห์และใช้เป็นข้อมูลในการกำหนดแนวนโยบาย
  กลยุทธ์และแผนการดำเนินงานให้มีประสิทธิภาพสอดคล้องกับสถานการณ์ต่างๆ
  ได้อย่างเหมาะสมต่อไป

3.  การจัดการกระบวนการธุรกิจ (Business Process Management)

  การดำเนินธุรกิจ โดยมีกระบวนการที่ได้มาตรฐานและมีประสิทธิภาพ เหมาะสมกับสถานการณ์
  สอดคล้องกับ กลยุทธ์ของธุรกิจ
  มุ่งเน้นการสนองตอบความต้องการของลูกค้าได้ตรงตามความคาดหวังอย่างมีประสิทธิภาพ
  เพื่อสร้างความพึงพอใจสูงสุดให้กับลูกค้าและผู้ที่เกี่ยวข้อง
  ถือเป็นปัจจัยแห่งความสำเร็จของธุรกิจอีกประการหนึ่ง ดังนั้น บริษัทฯ
  จึงได้พัฒนาและคงไว้ซึ่งระบบการบริหารคุณภาพ (Quality Management System; QMS)
  โดยได้รับมาตรฐานสากล ISO 9001:2000 ในการพัฒนาและบริหารศูนย์การค้า จากสถาบัน
  SGS (Thailand) ภายใต้การรับรองจาก National Accreditation System of
  Thailand (NAC) และ United Kingdom Accreditation Service (UKAS)
  โดยได้มีระบบ การติดตามตรวจสอบคุณภาพภายใน (Internal Quality Audit)
  อย่างสม่ำเสมอ เพื่อให้มั่นใจว่าระบบการบริหารคุณภาพ ได้ดำเนินไปอย่างมีประสิทธิภาพ
  นอกจากนี้ยังได้จัดตั้งคณะทำงานพิเศษ
  เพื่อดำเนินการทบทวนและปรับปรุงกระบวนการทำงานภายในองค์กรอย่างต่อเนื่องให้เหมาะสมกับสถานการณ์และสภาพการแข่งขันทางธุรกิจ
  ภายใต้โครงการ Business Process Improvement
  พร้อมกันนี้ยังมีดำเนินการบริหารและควบคุมความเสี่ยงต่างๆ ในการดำเนินธุรกิจ
  ภายใต้การกำกับดูแลของคณะกรรมการบริหารความเสี่ยง (Risk Management Committee)
  ควบคู่ไปกับการกำกับดูแลกิจการตามหลักบรรษัทภิบาล (Corporate Governance)
  ซึ่งได้ดำเนินการมาอย่างต่อเนื่อง ด้วยประการเหล่านี้
  ส่งผลให้กระบวนการทำงานภายในองค์กรและธุรกิจของบริษัทฯ ดำเนินไปอย่างมีประสิทธิภาพ
  มั่นคง เป็นที่ยอมรับและสามารถรองรับการ เติบโตของบริษัทฯ ได้อย่างยั่งยืน

4.  การบริหารทรัพยากรพื้นฐานขององค์กร (Organization Capital Management)

  ด้วยความเชื่อมั่นว่า
  โครงสร้างของการสร้างแบรนด์รวมถึงการมีวัฒนธรรมองค์กรและค่านิยมหลักที่เข้มแข็ง
  ถือเป็นพื้นฐานหลักในการขับเคลื่อนและนำองค์กรรวมทั้งเหล่าพนักงานไปสู่ชื่อเสียงและความสำเร็จร่วมกัน
  บริษัทฯ จึงได้ดำเนินการพัฒนาและกำหนด Brand Model รวมถึงคุณลักษณะที่ควรยึดมั่น (Brand
  Attribute) รูปแบบวัฒนธรรมองค์กร (Corporate Culture Model)
  และค่านิยมที่น่าชื่นชมในการทำงาน (ADMIRED Values)
  เพื่อเป็นบรรทัดฐานให้ผู้บริหารและพนักงานยึดถือเป็นแนวทางในการปฏิบัติงาน
  ดำรงไว้ซึ่งชื่อเสียงและเกียรติภูมิร่วมกันขององค์กรและพนักงาน
  นำไปสู่การเป็นองค์กรที่มีระบบการกำกับดูแลกิจการที่ดี มอบประสบการณ์ที่คุ้มค่าให้แก่ผู้ที่เกี่ยวข้อง
  ประการสำคัญ บริษัทฯยังได้ดำเนินการกำกับดูแลกิจการตามหลักบรรษัทภิบาล (Corporate
  Governance) ด้วยความตระหนักในความรับผิดชอบ
  ที่พึงมีต่อผู้ที่เกี่ยวข้องทุกฝ่ายภายใต้กรอบจริยธรรมการดำเนินธุรกิจที่ยั่งยืน การดำเนินการต่างๆ
  ดังที่กล่าวข้างต้นอย่างมุ่งมั่นทั่วทั้งองค์กรนี้เองจะส่งผลให้บริษัทฯ
  เป็นผู้พัฒนาศูนย์การค้าและอสังหาริมทรัพย์ทีได้รับการยอมรับและเป็นที่ชื่นชมสูงสุด (The Most
  ADIMIRED Retail Experience Developer) สืบไป